Public procurement notice: Contract Award Notice
Published: 2022-04-29
Buyer: Danish Ministry of Defence Acquisition and Logistics Organisation
Country: DK
Contract type: Supplies
Procedure: Contract award without prior publication
CPV classification: 35000000: Security, fire-fighting, police and defence equipment | 35410000: Armoured military vehicles | 35420000: Parts of military vehicles
Estimated value: 40000000 DKK
Award criteria: Lowest price

Technical requirements: Forsvaret har en række køretøjer, som, når de udsendes i forbindelse med en mission, har behov for ekstra beskyttelse mod RPG-våben. RPG-våben anvendes i udstrakt grad af ikke-konventionelle styrker, f.eks. af Taliban i Afghanistan. Våbnet anvendes mod køretøjer af en hver art og kan på kort afstand anrette betydelig skade på såvel materiel som personel. RPG-beskyttelsens formål er at gøre køretøjerne mere modstandsdygtige over for angreb med PG-7 raketter. Beskyttelsen kan – alt efter behov - på- og afmonteres køretøjet af Forsvaret selv. Rammeaftalen omhandler udvikling (first of type fysisk beskyttelsessæt testmodel) med installation, RPG-beskyttelsessæt, relevant teknisk dokumentation, samt reservedele til forsvarets eksisterende RPG-beskyttelsessystemer.
FMI vurderer at Amsafe er den eneste leverandør på markedet som har den specifikke teknisk knowhow om specialtilpasning, materialevalg og design af OEM-komponenter, som Amsafe har patent på og er eneproducent af, grundet eksklusive rettigheder og tekniske grunde, jf. forsvarsdirektivet art. 28 stk. 1 litra e, til at kunne levere et beskyttelsessystem til FMI som er kompatibelt med Forsvarets eksisterende materiel. Forsvaret har desuden konkrete krav til at beskyttelsessystemet skal være interoperabelt med eksisterende RPG-beskyttelsessystemer fra Amsafe. Interoperabiliteten øger sikkerheden for personellet, da køretøjstyperne kan supportere hinanden samt nedbringer risikoen for, at der opstår tvivl blandt personellet ift. montering, brug af reservedele og værktøjer i de forskellige operative situationer.
FMI ønsker desuden at indgå en længerevarende rammeaftale på op til 10 år (7 år med option på op til 3 år yderligere), da RPG-beskyttelsessystemet har en forventet lagerlevetid på 10 år hvilket svarer til den ønskede længde af rammeaftalen, og da Forsvaret ikke kan udsende køretøjer til internationale opgaver uden at forsyningskæden til leverandøren opretholdes.
Vedrørende pkt. II.2.1) og pkt. V.4): Rammeaftalens anslåede værdi er kr. 25-40 mio. Det anførte interval er begrundet i usikkerheden om rammeaftalens endelige værdi, jf. nedenfor. Intervallets nedre grænse er således udtryk for FMI’s mest kvalificerede skøn over rammeaftalens værdi på nuværende tidspunkt, mens intervallets øvre grænse udtrykker det forventede maksimale træk på rammeaftalen i dens løbetid inkl. optioner. Usikkerheden om rammeaftalens endelige værdi skyldes navnlig usikkerhed om Forsvarets operative behov i rammeaftalens løbetid, herunder særligt hvad angår specifikke indsættelser i missionsområder, som ikke kan forudsiges præcist for hele rammeaftalens løbetid. Skiftende operative behov i forhold til den nuværende situation kan således medføre et væsentlig større forbrug på aftalen, end hvad der konkret forventes i øjeblikket. Værdien angivet i pkt. II.1.7) og V.2.4) er den estimerede værdi af rammeaftalen, og er således ikke udtryk for rammeaftalens endelige værdi, ligesom FMI ikke herved har forpligtet sig til at foretage anskaffelser svarende til denne værdi.
FMI har fulgt proceduren i klagenævnslovens § 4 (lovbekendtgørelse nr. 593 af 2. juni 2016 om Klagenævnet for Udbud, tilgængelig på www.retsinformation.dk). Rammeaftalen blev ikke indgået før udløbet af 10 kalenderdage regnet fra dagen efter den dag, hvor bekendtgørelse med henblik på frivillig forudgående gennemsigtighed (2022/S 045-118159) er offentliggjort, jf. klagenævnslovens § 4, stk. 1, nr. 2.
I henhold til klagenævnslovens § 7, stk. 3, skal en klage over, at ordregiveren i strid med udbudsreglerne har indgået en rammeaftale uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en rammeaftale, forudsat at bekendtgørelsen indeholder begrundelsen for ordregiverens beslutning om at tildele rammeaftalen uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Award value: 40000000
Number of bids: 1